so%Ro = 


conectat cu actualitatea 


@ Acasă / Știrile 60m.RO / Opinii 

Opinii 

George Barițiu - arhitectul schimbării si 
alchimistul cuvintelor, făuritorul visului 
românesc din Transilvania 

de Ciprian Demeter 


"De educaţia femeii depinde reputaţia naţiunii române” — George Barițiu 


In inima Transilvaniei, în vremuri tumultoase și pline de schimbări, un nume răsuna 
cu putere, purtând cu el visul unei prese românești vii și puternice, George Barițiu, 
omul care a dat aripi presei transilvănene a vremii. 


Născut în modesta localitate Jucu de Jos în anul 1812, destinul lui George Barițiu, 
numele de Barițiu (Baricz sau Bariț) i s-a atribuit de către profesorii clujeni, 
maghiarizarea numelor și prenumelor la români fiind o practică obișnuită în școlile 
ungurești din acea perioadă, avea să se contureze într-un adevărat pilon al culturii și 
al presei românești. Studiile l-au purtat pe drumuri întortocheate, de la școlile de 
provincie la luminile academice ale Blajului și Clujului. 


George Barițiu a făcut studii gimnaziale la Blaj, studiile liceale la Cluj, iar între 1828- 
1829 a studiat filosofia şi dreptul, apoi teologia la Blaj, în perioada 1831-1835. A fost 
puternic influenţat de lucrarea lui Petre Maior "Istoria pentru începutul românilor în 
Dachia”. În perioada de studenţie la teologie, a participat ca actor la câteva 
spectacole de teatru în limba română, organizate la seminar, ocaziecu care i-a 
cunoscut pe Simion Bărnuţiu şi pe Timotei Cipariu. 


Teologia ar fi putut fi calea sa firească, ducând mai departe tradiţia tatălui și 
bunicului său, dar a ales să devină un călăuzitor al mintilor tinere.În 1835 a fost 
numit profesor de fizică la Liceul din Blaj, iar din 1836 a predat gramatica 
românească și germană, aritmetica, istoria, geografia și limba latinăla Liceul 
Comercial Românesc din Brașov. 


Înainte de stabilirea la Brașov, a plecat într-o călătorie alături de Timotei Cipariu, prin 
mai multe oraşe din sudul Transilvaniei, dar și din Țara Românească unde au avut 
contacte cumai multe personalităţi ale vieţii politice şi culturaledintre care îi 
amintim pe lon Heliade-Rădulescu, C.A. Rosetti, lon Câmpineanu, lancu Văcărescu, 
Cezar Bolliac, cu profesorii Petrache Poenaru, Florian Aaron, Eftimie Murgu. 


George Barițiu a fost mult mai mult decât un simplu profesor. A fost un vizionar, un 
om al ideilor și al acţiunii. În 1838, a pus piatra de temelie a unei revoluţii culturale și 
sociale în Transilvania — a fondat Gazeta de Transilvania, primul ziar românesc din 
acea parte a ţării și astfel, cu mult curaj și determinare, a adus în lumina 
reflectoarelor problemele, aspiraţiile și realizările românilor transilvăneni. 


Patriotul George Barițiu nu s-a oprit aici. Cu viziune și ambiţie, a pus bazele unei 
adevărate mișcări culturale. Împreună cu alţi entuziaști ai culturii române, a înfiinţat 
în 1861 Asociatiunea Transilvană pentru Literatura Română și Cultura Poporului 
Român, cunoscută sub numele de Astra. Sub egida acesteia, cultura românească din 
Transilvania a cunoscut o renaștere fără precedent, iar revista Transilvania, purtând 
amprenta sa, a devenit un reper cultural, ghidând mintea și inima românilor pe 
cărările cunoașterii și frumuseții. 


Demna de menţionat este și amintirea personalităților care au condus destinele 
Asociatiunii Transilvane ca președinți: Andrei Șaguna (1861-1867), Vasile Ladislau 
Pop (1867-1875), lacob Bologa (1875-1877), Timotei Cipariu (1877-1887), George 
Barițiu (1888-1893), loan Micu Moldovan (1893-1901), Alexandru Mocsonyi (1901- 
1904), losif Sterca Sulutiu (1904-1911), Andrei Bârseanu (1911-1922), Vasile Goldiș 
(1923-1932), luliu Moldovan (1932-1947), Nicolae Popoviciu (1947-1948). 


În anul revoluţiei pașoptiste, George Barițiu a contribuit intens la pregătirea mişcării, 
comentând, dar și informând cititorii în legătură cu fiecare nou eveniment. Cu toate 
acestea, a avut, totuşi, o poziţie politică prudentă, mai puţin radicală decât a altor 
revoluționari, depăşind acest moment prin participarea sa la Adunarea de pe de la 
Blaj, de pe Câmpia Libertăţii, 3/15-5/17 mai 1848, în calitate de vicepreşedinte al 
lucrărilor din prima zi, ulterior ca membru al delegaţiei care a prezentat Dietei de la 
Cluj revendicările românilor.A fost ales în Comitetul Naţional Român, constituit în 
cadrul celei de-a treia Adunări de la Blaj (3/15-16/28 septembrie 1848), dar odată cu 
intrarea trupelor generalului Bem în Sibiu, George Barițiu a fost nevoit să ia calea 
refugiului peste munţi. Astfel, în iunie 1849 a ajuns la Câmpina, ulterior fiind arestat 
şi dus la închisoarea din Ploieşti. 


Marcat de întosătura evenimentelor revoluţionare din 1848, George Barițiu a revenit 
la Braşov în octombrie 1849, moment în care a afirmat următoarele: “Adio anului 
1848 care a schimbat fata Europei. Adio anului de fericire, în care Dumnezeu a 
deschis popoarelor cartea cea mare ca să-şi cunoască dreptul şi puterea lor.” 


La Brasov, George Barițiu a deţinut funcţia de secretar al Societăţii Negustorilor 
Români din Braşov (1850-1857), dar a și contribuit la înfiinţarea unei tipografii 
româneşti şi a unei fabrici de hârtie la Zărneşti. Tot în acea perioadă areușit să 
tipărească o publicaţie, “Calindariu pentru poporul românesc” (1852-1865).După 
1860, a revenit în viaţa politică, sprijinind mişcarea naţională ca membru în Dieta de 


la Sibiu (1863-1865), care a votat recunoaşterea naţiunii şi a limbii române în 
Transilvania. A fost ales deputat în Parlamentul de la Viena şi a redactat 
“Pronunciamentul de la Blaj” (1868), care critica anexarea Transilvaniei la 
Ungaria,pronuntata de Dieta de la Cluj. 


În 1881, George Baritiu contribuit la înfiinţarea Partidului Naţional Român din 
Transilvania, în perioada 1884-1888 deţinând funcţia de preşedinte al acestuia. 


Pe 22 aprilie 1866 a devenit membru fondator, între 28 martie 1887 — 16 aprilie 1888 
a fost vicepreședinte, iar între 1879-1885 a fost Președintele Academiei Române. De 
asemenea, a fost și preşedinte al Sectiunii Istorice a Societăţii Academice Romane 
între 1867-1879. 


George Barițiu a scris povestiri în domeniul literar, dintre care amintim "O privire 
preste ţinutul Hategului în Transilvania”, "Un rămas bun în câmpul bătăliei”, 
"Barbara", și s-a numărat printre colaboratorii Dicţionarului Academiei Române. 
George Barițiu a militat pentru culegerea creaţiei populare, considerată un adevărat 


document istoric despre unitatea spirituală a poporului roman. 


Dar poate cea mai semnificativă contribuţie a sa a fost monumentalul său efort de a 
aduce în lumina prezentului gloriosul trecut al Transilvaniei. Opera sa, "Părţi alese din 
Istoria Transilvaniei pre două sute de ani în urmă”, publicată la Sibiu între 1889 și 
1891, rămâne o piatră de temelie în înţelegerea și aprecierea trecutului nostru. 


Nicolae lorga il caracteriza astfel: "Un om reprezentativ, o expresie a nevoilor 
neamului său, o personalitate binefăcătoare care n-a crezut niciodată că are drepturi 
şi asupra sa însuşi, acesta a fost Barițiu. Şi de aceea el e asa de greu de desluşit pentru 
cei ce caută în el omul şi atât de lesne de respectat pentru acei cari-i văd munca”. 


Astăzi, la comemorarea celor 131 de ani de la moartea sa, 2 mai 1893, putem spune 
cu mândrie că George Barițiu nu a fost doar un simplu om al cuvintelor, ci un 
arhitect al schimbării și al progresului, iar contribuţiile sale la dezvoltarea culturii, 
presei și istoriei române trebuie răsplătite cu recunoaștere și admiraţie. 


Într-o lume în continuă schimbare, în care trecutul poate fi ușor uitat sau 
distorsionat, figura lui George Barițiu rămâne o sursă de inspiraţie pentru noi și 
pentru generațiile viitoare si ne amintește că, în fata provocărilor și adversitatilor, 
cu voinţă și pasiune, chiar și un singur om poate schimba cursul istoriei și poate 


da aripi viselor noastre colective, căci “Istoria este învățătorul vieţii”, spunea 
Cicero, este mărturia timpului, lumina adevărului și vestitoarea viitorului. 


#Ciprian Demeter #george baritiu #transilvania 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Deputatul neafiliat Andi Grosaru a ţinut blocat microfonul la tribuna parlamentară 


Claudiu Târziu (AUR): Guvernantii, europarlamentarii și comisarii europeni proveniţi de la PSD și PNL 
au adus Țara în genunchi! 


Antiteză totală între cei doi candidaţi la șefia NATO 
„Daţi-ne autonomie, dati-ne bani, dar nu ne evaluati performanţele”, cam aceasta este deviza 
universităţilor 


Teleorman, mlaștina desnadejdii II: Blestemati 
să fim conduși de hoţi — Adrian Gâdea, valetul 
de la CJ Teleorman 


Alegeri universitare la Galaţi. Alte măști, același 
deznodământ?! 


Nicolae Dărămuș: Basmul Uniunii Europene Campaniile antidrog motiv electoral, marca 
PSD, pentru Natalia Elena Intotero 


Atmosferă apăsătoare la lerusalim, unde vineri a fost marcat Drumul Crucii. Pelerini mai puţini şi 
restricţii sunt de aşteptat şi sâmbătă, când va fi luată Lumina Sfântă pentru a fi dusă către 
comunităţile ortodoxe 


Vârsta de pensionare ar putea crește în România. Ce arată ultimele date Eurostat 


MOTIVARE Doctorita din Suceava condamnată cu suspendare dupa ce a luat mită de 280 de ori vrea 
ca denuntatorii ei să fie pedepsiţi 


Reporteri fără Frontiere: Serviciile secrete din România vor să obţină o putere și o influență mai mare 
/ Mecanisme de finanţare corupte în mass-media 


Recent Popular Comments 


lon Cristoiu: Slugărnicia europarlamentarilor români la Bruxelles sau că Ursula vrea să fie 
un soi de Stalin sunt subiecte ce trebuie îngropate 


© 12 ore în urmă 


Serghei Șoigu: Forțele ucrainene se retrag pe toată linia frontului din Ucraina 


© 13 ore în urmă 


Zvon-bombă! Alegerile prezidenţiale amânate ca să-şi găsească lohannis serviciu 


© 15 ore în urmă 


Libertatea presei: gardian al democraţiei sau obstacol pentru putere? 


O 16 ore în urmă 


Panică la PSD-PNL! Contestă candidaturile AUR — Patriotii sunt pe val 


O 16 ore în urmă 


Politică 
Firmele „de casă” ale președintelui CJ 
Prahova, Iulian Dumitrescu, bune de 


plată pentru pagubele de la Slănic 

Cercetarea în cazul drumului care s-a surpat în oraşul Slănic din 
judeţul Prahova este abia la început, însă după prima săptămână 
de anchetă s-a ajuns la o ipoteză: terenul s-ar fi tasat din cauza 
neglijentei firmelor care au făcut lucrări la rețelele de apa, 
canalizare şi gaze. 


Ar fi aceleaşi firme care i-ar fi dat şpagă preşedintelui CJ Prahova, 
lulian Dumitrescu, suspendat actualmente, pentru că este cercetat 
într-un dosar penal de corupţie. Dacă în urma cercetărilor se va 
stabili vinovăția firmelor, acestea ar trebui să plătească toate 
prejudiciile, inclusiv cheltuielile actuale pentru prospectiunile 
suplimentare. Ar urma un lung şir de dosare penale, iar 
preşedintele CJ Prahova ar putea fi, la rândul lui, bun de plată, 
dacă se va ajunge la stabilirea vinovatiei lui în legătură cu lucrările 
prost făcute. 


Prefectul judeţului Prahova se ocupă direct de ancheta în cazul 
zonei surpate în dreptul străzii 23 August de la Slănic. Încă nu se 
ştie dacă sub această porţiune există o veche exploatare de sare 
sau pur şi simplu s-a tasat terenul din cauza infiltratiilor de apă, 
iar pentru a se cunoaşte toate detaliile se fac în continuare 
prospectiuni. Dar, cu certitudine, s-a stabilit cauza surparii, iar 
aceasta ar fi infiltraţiile de apă cauzate de lucrările la reţelele de 
apă, canalizare şi gaze, pentru că muncitorii ar fi lăsat descoperite 
zone extinse şi ar fi existat inclusiv conducte sparte prin care s-a 
infiltrat în sol apa menajeră şi apa pluvială. 


Atât prefectul, cat şi localnicii arată cu degetul către lulian 
Dumitrescu (PNL), preşedintele suspendat al Consiliului Judeţean 
Prahova. Drumul s-a prăbuşit pe o lungime de cel puţin 15 metri şi 
la o adâncime de trei metri. Familiile care locuiau în blocurile din 
apropiere au fost evacuate pe o perioadă nedeterminată, pentru 
că nu se ştie cât de gravă este situaţia construcţiilor. Nu se poate 
spune încă dacă oamenii se vor mai putea întoarce în locuinţele 
lor, după o eventuală consolidare a clădirilor afectate, sau dacă 
întreaga zonă este total compromisă şi nu se vor mai putea folosi 
clădirile. Scenariul cel mai negru presupune ca infiltratiile de apă 
care au dus la surpare să afecteze şi o eventuală galerie de mină 
care ar fi mai în adâncime, dar pentru a se stabili cu exactitate 
dacă există aşa ceva sub porţiunea afectată, încă se fac studii 
geotehnice. 


Primarul a făcut mai multe sesizări 


Lucrările de extindere a rețelei de gaze în zona afectată de 
prăbuşire au fost autorizate în 2023, în regim de urgenţă, la 
solicitarea preşedintelui Consiliului Judeţean Prahova, lulian 
Dumitrescu. Lucrarea a fost de mare amploare, incluzând mai 
multe străzi din Slănic, dar şi mai multe comune din judeţ, iar 
contractul a fost atribuit firmei Avi Prod SRL, după ce s-a emis 
autorizaţia în regim de urgenţă. 


Primele rezultate date de experţii care acum fac cercetări arată că 


ipoteza lansată de Jurnalul se confirmă: lucrările s-au făcut fără a 
avea la bază studii geotehnice. Primarul localităţii Slănic a 
declarat că i-a trimis mai multe sesizări preşedintelui CJ, pentru a 
reclama calitatea lucrărilor, dar nici măcar nu i s-a răspuns. 


Sesizările de la primărie au fost transmise în urma plângerilor 
făcute chiar de locuitorii din zona în care se efectuau lucrările, 
după ce drumul a fost lăsat fără asfalt timp de mai multe luni. 
Oamenii au mai putut observa şi probleme legate de materialele 
de construcţii folosite, respectiv calitatea proastă a betonului care 
s-a sfărâmat. Cea mai recentă reclamaţie pe care primarul din 
Slănic a făcut-o la CJ a fost cu doar o lună înainte de surparea 
străzii 23 August - tot fără niciun rezultat. 


Banii s-ar putea imputa mai întâi Consiliului 
Judeţean 


Pentru a se stabili cu exactitate vinovăția, mai este nevoie de 
rezultatele finale ale unui lung şir de prospectiuni, apoi se va 
ajunge în instanţa de judecată, inclusiv cu dosare penale. Vinovatii 
vor fi buni de plată, pentru a acoperi integral pagubele. Firmele 
care au executat lucrările ar fi primele responsabile, dacă raportul 
expertizelor va arăta că tasarea terenului s-a produs din cauza 
neglijentei lor, iar sesizările primarului către CJ sunt deja dovezi în 
acest dosar. 


Pe lângă firmele care au făcut lucrările de apă, canal şi gaze, ar 
putea fi bun de plată preşedintele CJ, dar acesta ar putea plăti în 
solidar cu instituţia - adică toţi locuitorii judeţului Prahova ar 
contribui la achitarea prejudiciilor, dacă se ia în considerare 
autorizarea lucrărilor şi atribuirea lor de către instituţie, nu de 
către preşedintele CJ. 


În cazul în care dosarul penal se extinde pentru faptele de corupţie 
ale lui lulian Dumitrescu, ajungându-se inclusiv la complicitate în 
legătură cu aceste lucrări, ar putea fi anchetați toţi funcţionarii din 
cadrul CJ Prahova implicaţi în autorizarea şi atribuirea 

contractelor, lar LJ rranova s-ar putea intoarce impotriva tor, In 
instanţă, pentru a recupera prejudiciul de la fiecare persoană 
implicată, dar asta s-ar putea întâmpla doar după ce banii se vor 
plăti iniţial din bugetul judeţului. 


Antena 3 a distrus-o pe Gabriela Firea 

Antena 3 CNN a prezentat în cadrul emisiunii „Sinteza Zilei” a lui 
Mihai Gâdea un nou sondaj realizat de ARA despre care a spus că 
„Cutremură scena politica”. 


În acest sondaj care face referire si la prezenţa la vot, Gabriela 
Firea, omul de casă al televiziunii ani de zile. este clasată pe locul 
3, spre deosebire de sondajul realizat la comanda PSD, unde era 
pe locul2. 


Piedone e pe locul doi în sondajul ARA prezentat de televiziunea 
lui Dan Voiculescu, iar Nicuşor Dan, pe primul loc. 


În ceea ce priveşte intenţia de vot pentru alegerile la Primăria 
Capitalei, actualul primar la Capitalei, Nicuşor Dan din 

partea Alianţa Dreapta Unită se bucură de primul loc, 35% dintre 
bucureşteni ar vota cu el, în timp ce 27% cu Cristian Popescu 
Piedone din partea PUSL, care se află pe locul doi în topul 
preferințelor. 


Sondajul continuă cu Gabriela Firea din partea PSD, pe care ar 
vota-o 23% din respondenti, 11% ar vota cu Sebastian Burduja, 
candidat PNL, iar cu Mihai Enache din partea AUR, 3%. 1% din 
respondenţi ar vota cu alt candidat. 


Graficul este realizat doar pe baza respondentilor care sunt 
hotărâți că vor merge la vot. 27% din respondenţi, deşi doresc să 
voteze pe data de 9 iunie, în acest moment nu sunt hotărâți cu 
privire la candidatul dorit pentru funcţia de primar al Capitalei, 
precizează site-ul televiziunii. 


#antena 3 tara #dan voiculescu #Gabriela Firea 


#Psd 


